cyanic-selkie/wikianc huggingface dataset:
ফয়েজ আহম্মদ
প্রাথমিক ও শিক্ষা জীবন
জনাব ফয়েজ আহম্মদ পটুয়াখালী জেলার পটুয়াখালী সদর উপজেলার ভুরিয়া ইউনিয়নের ভায়লা গ্রামে সম্ভ্রান্ত এক মুসলিম পরিবারে ১৯৬১ সালের ১ জানুয়ারি জন্মগ্রহণ করেন। তার পিতা মরহুম ফজলুল করিম মোল্লা একজন সমাজসেবী ও শিক্ষানুরাগী ছিলেন। শিক্ষা প্রসারে তিনি তার নিজ সম্পত্তি দান করেন এবং ফজলুল করিম মোল্লা বিদ্যালয় প্রতিষ্ঠা করেন। জনাব ফয়েজ আহম্মদ পটুয়াখালীতে প্রাথমিক পড়াশোনা শেষ করে শেরে বাংলা কৃষি কলেজ (বর্তমান নাম: শেরেবাংলা কৃষি বিশ্ববিদ্যালয়) থেকে কৃষি বিষয়ে স্নাতক (সম্মান) ও সরকার ও রাজনীতি বিষয়ে স্নাতকোত্তর ডিগ্রি লাভ করেন।
কর্মজীবন
ফয়েজ আহম্মদ ১৯৮৭ সালে বিসিএস (কৃষি) ক্যাডারে এবং পূর্ববর্তী ক্যাডার ত্যাগ করে ১৯৮৮ সালে বিসিএস (প্রশাসন) ক্যাডারে কর্মজীবন শুরু করেন। তিনি ১৯৯৮-২০০১ সাল পর্যন্ত বস্ত্র ও পাট মন্ত্রণালয় এর প্রতিমন্ত্রীর সহকারী একান্ত সচিব এবং একান্ত সচিব এর দায়িত্ব পালন করেন। তিনি ২০০২-২০০৬ সাল পর্যন্ত কিশোরগঞ্জ জেলার হোসেনপুর উপজেলার উপজেলা নির্বাহী অফিসার হিসেবে দায়িত্ব পালন করেন এবং ২০০৯-২০১২ সাল পর্যন্ত রাজবাড়ী ও চট্টগ্রাম জেলার জেলা প্রশাসক ও জেলা ম্যাজিস্ট্রেট এর দায়িত্ব পালন করেন। তিনি পরিবেশ ও বন মন্ত্রণালয়ে যুগ্মসচিব এবং স্বাস্থ্য ও পরিবার কল্যাণ মন্ত্রণালয়ের অতিরিক্ত সচিব হিসেবে দায়িত্ব পালন করেন। জনপ্রশাসন মন্ত্রণালয়ে সচিব হিসেবে যোগদানের পূর্বে তিনি স্বাস্থ্য শিক্ষা ও পরিবার কল্যাণ বিভাগ, স্বাস্থ্য ও পরিবার কল্যাণ মন্ত্রণালয়ের সচিব হিসেবে কর্মরত ছিলেন। তিনি বিসিএস (কৃষি) ক্যাডারে এবং বিসিএস (প্রশাসন) ক্যাডারে গত প্রায় ৩৩ বছর সচিবালয় এবং মাঠ প্রশাসনের বিভিন্ন গুরুত্বপূর্ণ পদে সুনাম ও ‍নিষ্ঠার সাথে দায়িত্ব পালন করেন। তিনি ৩ জুলাই ২০১৮ সালে জনপ্রশাসন মন্ত্রণালয়ের সিনিয়র সচিব হিসেবে দায়িত্বপ্রাপ্ত হন। রাষ্ট্রপতি ১ জানুয়ারি ২০২০ তারিখে বাংলাদেশ সরকারী কর্ম কমিশনের সদস্য হিসেবে ফয়েজ আহম্মদকে ৫ বছরের জন্য নিয়োগ দেন।
পারিবারিক জীবন
তার স্ত্রী ডা. তাহমিনা সুলতানা (এমবিবিএস; এমপিএইচ) স্বাস্থ্য অধিদপ্তরের উপপরিচালক হিসেবে কর্মরত আছেন। তিনি এক পুত্র এবং এক কন্যা সন্তানের জনক।
পেশাগত ভ্রমণ
সরকারি দায়িত্ব পালনের অংশ হিসেবে জার্মানি, যুক্তরাজ্য, যুক্তরাষ্ট্র, ফ্রান্স, অস্ট্রিয়া, তুরস্ক, সুইজারল্যান্ড, দক্ষিণ আফ্রিকা, কেনিয়া, তানজানিয়া, জাপান, মালয়েশিয়া, ইন্দোনেশিয়া, ইরান, শ্রীলঙ্কা, সিঙ্গাপুর, ফিলিপাইন, কম্বোডিয়া, নেপাল, থাইল্যান্ড ও ভারতসহ বিভিন্ন দেশে ভ্রমণ করেছেন।
মাসানোবু ফুকুওকা
মাসানোবু ফুকুওকা (福岡 正信) একজন জাপানি কৃষক এবং দার্শনিক ছিলেন, যিনি তার প্রাকৃতিক চাষ পদ্ধতির জন্য বিখ্যাত। তিনি আবাদবিহীন, উদ্ভিদনাশকবিহীন খাদ্যশস্য চাষ পদ্ধতির প্রবক্তা, যা অনেক আদিবাসী সংস্কৃতিতে প্রচলিত। এখান থেকে তিনি চাষের একটি বিশেষ পদ্ধতি তৈরি করেন, যা সাধারণত "প্রাকৃতিক চাষ" বা "ন্যাচারাল ফার্মিং" হিসেবে উল্লেখিত।
ফুকুওকা বেশ কয়েকটি বই, বৈজ্ঞানিক কাগজপত্র এবং অন্যান্য পত্র প্রকাশ করেছেন এবং ১৯৭০ এর দশক থেকে টেলিভিশনে তাকে নিয়ে বেশ কয়েকটি প্রামাণ্যচিত্র এবং সাক্ষাৎকার প্রদর্শিত হয়েছে। কৃষির বাইরে প্রাকৃতিক খাদ্যাভাস ও জীবনযাত্রার অধিকারী ব্যক্তিদের অনুপ্রাণিত করার ক্ষেত্রেও তার প্রভাব লক্ষ্য করা যায়। তিনি প্রকৃতির নীতি পর্যবেক্ষণের মূল্য সম্বন্ধে স্পষ্টবাদী ছিলেন।
জীবন
ফুকুওকা ১৯১৩ সালের ২ ফেব্রুয়ারি, একজন শিক্ষিত ও বিত্তবান স্থানীয় নেতা কামেইচি ফুকুওকার দ্বিতীয় পুত্র হিসেবে জাপানের এহিমে প্রশাসনিক অঞ্চলের ইয়োতে জন্মগ্রহণ করেন। তিনি গিফু প্রশাসনিক অঞ্চলের কৃষি কলেজে ভর্তি হন এবং অণুজীববিজ্ঞানী এবং কৃষিবিজ্ঞানী হিসেবে প্রশিক্ষণ লাভ করেন। তিনি উদ্ভিদ রোগবিদ্যা বিষয়ে বিশেষজ্ঞ গবেষণা বিজ্ঞানী হিসেবে কর্মজীবন শুরু করেন। তিনি ১৯৩৪ সালে ইয়োকোহামা কাস্টমস ব্যুরোর উদ্ভিদ পরিদর্শন বিভাগে কৃষি শুল্ক পরিদর্শক হিসেবে কাজ করেন। ১৯৩৭ সালে তিনি নিউমোনিয়ায় আক্রান্ত হয়ে হাসপাতালে ভর্তি হন এবং সুস্থ হওয়ার সময় তিনি বলেছিলেন যে, তিনি একটি গভীর আধ্যাত্মিক অভিজ্ঞতা লাভ করেন, যা বিশ্ব সম্পর্কে তার দৃষ্টিভঙ্গিকে বদলে দেয়  ও আধুনিক "পাশ্চাত্য" কৃষি বিজ্ঞানের চর্চা বিষয়ে তার মনে সন্দেহ তৈরী করে। তিনি অবিলম্বে গবেষণা বিজ্ঞানীর পদ থেকে পদত্যাগ করে, দক্ষিণ জাপানের শিকোকু দ্বীপে তার পারিবারিক খামারে ফিরে আসেন। থাম্ব|ফুকুওকার টিলা, ইয়ো, [[এহিমে প্রশাসনিক অঞ্চল|এহিমে।]] ১৯৩৮ সাল থেকে ফুকুওকা সাইট্রাস বাগানে বিভিন্ন নতুন কৌশল নিয়ে অনুশীলন ও পরীক্ষা-নিরীক্ষা শুরু করেন এবং অর্জিত পর্যবেক্ষণ ব্যবহার করে "প্রাকৃতিক চাষপদ্ধতি" ধারণার বিকাশ ঘটান। অন্যান্য কৌশলের মধ্যে, তিনি সাইট্রাস গাছের একটি এলাকা ছাঁটাই পরিত্যাগ করেন, যা করলে গাছটি পোকামাকড় দ্বারা আক্রান্ত হতো এবং ডালপালা বিজড়িত হয়ে পড়তো। তিনি বলেন যে, এই অভিজ্ঞতা তাকে প্রকৃতি এবং তাতে হস্তক্ষেপ না করার মধ্যে পার্থক্য শিক্ষা দেয়।  তার এইসব প্রচেষ্টা দ্বিতীয় বিশ্বযুদ্ধ দ্বারা বিঘ্নিত হয়। এসময় তিনি কৃষি গবেষণা এবং খাদ্য উৎপাদন সহ বিভিন্ন বিষয়ে কোওচি প্রশাসনিক অঞ্চলের কৃষি পরীক্ষা কেন্দ্রে কাজ করেন। থাম্ব|[[এহিমে প্রশাসনিক অঞ্চল|এহিমের ইয়োতে ফুকুওকার পারিবারিক খামার (ডান কেন্দ্রে) ও টিলা]] ১৯৪০ সালে, ফুকুওকা তার স্ত্রী আয়াকোকে বিয়ে করেন, এবং তারা একত্রে পাঁচটি সন্তানের জন্ম দেন। দ্বিতীয় বিশ্বযুদ্ধের পর, তার পিতা যুদ্ধোত্তর ভূমি সংস্কার প্রক্রিয়ায় শুধুমাত্র এক একরের তিন-অষ্টমাংশ পরিমাণ ধানের জমি ও যুদ্ধের আগে তার ছেলের দখল করা পাহাড়-সংলগ্ন সাইট্রাস বাগান ব্যতীত পারিবারিক জমির অধিকাংশই হারান। এই পরিস্থিতি সত্ত্বেও, ১৯৪৭ সালে তিনি আবার সাফল্যের সঙ্গে প্রাকৃতিক চাষ পদ্ধতি ব্যবহার করে ধান ও যব চাষ করেন। একই বছরে তিনি তার প্রথম বই, উ ১: কামি নো কাকুমেই (無〈1〉神の革命) লেখেন এবং তার পদ্ধতি ও দর্শনের উপকারিতার কথা ছড়িয়ে দেওয়ার চেষ্টা করেন। তার পরবর্তী বই, দি ওয়ান স্ট্র রেভোলিউশন, ১৯৭৫ সালে প্রকাশিত হয় এবং ১৯৭৮ সালে তা ইংরেজিতে অনুবাদিত হয়।
১৯৭৯ সাল থেকে, ফুকুওকা বিভিন্ন দেশ ভ্রমণ করে বক্তৃতা প্রদান করেন এবং সরাসরি বীজ রোপণ ও চাষের কাজে ভূমিকা রাখেন। তার কাজ ও সাফল্যের স্বীকৃতি স্বরূপ তিনি কয়েকটি দেশ থেকে বেশ কিছু পুরস্কার প্রাপ্ত হয়েছেন। ১৯৮০-র দশক পর্যন্ত, ফুকুওকার হিসাবে তিনি এবং তার পরিবার প্রতি বছর প্রায় ৬০০০ বাক্স সাইট্রাস টোকিওতে পাঠান, যা সর্বমোট প্রায় ৯০ টন।
বিদেশে প্রথম ভ্রমণের সময় তার স্ত্রী আয়াকো তাকে সঙ্গ দেন। এসম্য ম্যাক্রোবায়োটিক ডায়েট লিডার মিচিও কুশি এবং হারমান আইহারার সাথে তার সাক্ষাৎ হয় এবং তার প্রধান সমর্থক এবং অনুবাদ সম্পাদক ল্যারি কর্ন তাকে গাইড করেন। এসময় বার্কলি ও লস অ্যাঞ্জেলসের ক্যালিফোর্নিয়া বিশ্ববিদ্যালয়, বিভিন্ন খামার, নিউ ইয়র্ক শহর ও তার আশেপাশের এলাকা যেমন ম্যাসাচুসেট্‌সের আমহার্স্ট কলেজ ও বস্টন ভ্রমণ করেন।
১৯৮৩ সালে, বিভিন্ন কর্মশালা আয়োজন, কৃষকদের শিক্ষাদান ও বীজ বপনের উদ্দেশ্যে ৫০ দিনের জন্য ইউরোপ ভ্রমণ করেন। ১৯৮৫ সালে, তিনি সোমালিয়া এবং ইথিওপিয়ার মরুভূমি এলাকায় বীজ বপনের জন্য ৪০ দিন কাটান। পরের বছর তিনি মার্কিন যুক্তরাষ্ট্রে ফিরে এসে তিনটি আন্তর্জাতিক সম্মেলনে প্রাকৃতিক চাষ পদ্ধতির উপর বক্তব্য প্রদান করেন। ১৯৮৮ সালে তিনি ভারতীয় বিজ্ঞান কংগ্রেস, রাজ্য কৃষি বিশ্ববিদ্যালয় এবং অন্যান্য জায়গায় বক্তৃতা প্রদান করেন।
ফুকুওকা ১৯৯০ এবং ১৯৯১ সালে বিভিন্ন খামার পরিদর্শন ও ভারতের মরুভূমি অঞ্চলে চাষের জন্য বীজ সংগ্রহের উদ্দেশ্যে থাইল্যান্ড ভ্রমণ করেন। এই উদ্দেশ্য পূরণে, ঐ বছরের নভেম্বর এবং ডিসেম্বর মাসে তিনি পুনরায় ভারত যান। পরের বছর তিনি জাপানের একটি আনুষ্ঠানিক সভায় অংশগ্রহণ করেন যা ব্রাজিলের রিওতে অনুষ্ঠিত আর্থ সামিটের সাথে যুক্ত। ১৯৯৬ সালে আফ্রিকায় ফিরে গিয়ে তিনি তানজানিয়ার মরুভূমি এলাকায় বীজ বপন করেন ও বাওবাব গাছ এবং জঙ্গল এলাকা পরিদর্শন করেন।
তার চাষপদ্ধতির বিভিন্ন কাজ নিয়ে তিনি ১৯৯৮ সালে ফিলিপাইন ও পরের দুই বছর গ্রিস ও ইউরোপ ভ্রমণ করেন। তিনি ২০০১ সালে চীন ও ২০০২ সালে পুনরায় ভারত ভ্রমণ করেন। ২০০৫ সালে, জাপানের আইচিতে অনুষ্ঠিত ওয়ার্ল্ড এক্সপোতে তিনি একটি সংক্ষিপ্ত বক্তৃতা প্রদান করেন।
মাসানোবু ফুকুওকা ২০০৮ সালের ১৬ আগস্ট, ৯৫ বছর বয়সে মৃত্যুবরণ করেন।
পুরস্কার
১৯৯৭ সালের মার্চ মাসে, টেকসই উন্নয়নে তার অবদানের জন্য, রিউ দি জানেইরুতে অনুষ্ঠিত আর্থ সামিট প্লাস ফাইভ ফোরাম তাকে আর্থ কাউন্সিল পুরস্কার প্রদান করে, যা ঐ বছরের ২৬ মে টোকিওতে এক অনুষ্ঠানে তিনি গ্রহণ করেন।
১৯৯৮ সালে ফুকুওকা, রকফেলার ব্রাদার্স ফান্ড থেকে ১০,০০০ মার্কিন ডলার অনুদান পান। বার্ধক্যের কারণে তার প্রকল্প সম্পাদনে বাধাপ্রাপ্ত হওয়ায় তিনি এই অর্থ ফিরিয়ে দেন।
বিসমিল্লাহখানি
অনুষ্ঠান
এ অনুষ্ঠান উপলক্ষে আত্মীয়-স্বজন ও প্রতিবেশীদের আমন্ত্রণ জানানো হয়। অনুষ্ঠানের শুরুতে শিশু সুন্দর পোশাক পরে সেখানে যায়। এরপর بسم الله الرحمن الرحيم (পরম করুণাময় অসীম দয়ালু আল্লাহর নামে) পাঠের মাধ্যমে শিশু তার শিক্ষা জীবন শুরু করে। অনেক সময়, হুজুর শিশুর হাত ধরে الله শব্দটি লিখান। তারপর দোয়া-দুরুদ পাঠ করে শিশুর সর্বাঙ্গীণ কল্যাণ কামনা করে বিশেষ মোনাজাত করা হয়।
মূল অনুষ্ঠান শেষে আমন্ত্রিত অতিথিদের জন্য ভালো খাবারের ব্যবস্থা করা হয়। আয়োজকরা তাদের সামর্থ্য অনুযায়ী খাবারের আয়োজন করেন। অতিথিরাও শিক্ষা জীবনে প্রবেশ করা শিশুটিকে বিভিন্ন উপহার দিয়ে অভিনন্দন জানান। এভাবে শিশুর ইসলামী শিক্ষা র প্রথম দিনটিকে স্মরণীয় করে রাখার চেষ্টা করা হয়।
ইতিহাস
এখনো পাকিস্তান, বাংলাদেশ ও ভারতে র অনেক পরিবার এ অনুষ্ঠানের আয়োজন করে। তবে, উপমহাদেশের বাইরে এরূপ অনুষ্ঠান খুব একটা দেখা যায় না।
অটোমেরিস আইরিস
অটোমেরিস আইরিস বা আইরিস আইড সিল্কমোথ স্যাটার্নিডে পরিবারের একটি প্রজাতির পোকা। এটি মধ্য আমেরিকা এবং উত্তর আমেরিকায় পাওয়া যায়।
ওয়াকার ১৮৬৫ সালে এর বর্ণনা করেন।
অটোমেরিস আইরিসের MONA বা Hodges নম্বর হল 7747।
উপপ্রজাতি
এই দুটি উপপ্রজাতি অটোমেরিস আইরিস প্রজাতির অন্তর্গত:
ছত্রপতি যাদব
ছত্রপতি যাদব বিহারের একজন ভারতীয় রাজনীতিবিদ এবং বিহার বিধানসভার সদস্য। ২০২০ বিহার বিধানসভা নির্বাচনে ভারতীয় জাতীয় কংগ্রেসের সদস্য হিসাবে যাদব খাগারিয়া বিধানসভা কেন্দ্রটি থেকে জিতেছিলেন।
মঙ্গরোল
মঙ্গরোল (Mangrol) ভারতের রাজস্থান রাজ্যের বারান জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪২ মিটার (৭৯৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মঙ্গরোল শহরের জনসংখ্যা হল ২১,৮৩৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে মঙ্গরোল এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
অরেঞ্জ টিভি
অরেঞ্জ টিভি বাংলা ভাষার একটি ভারতীয় টিভি চ্যানেল, যেটি ২০১৪ সালের ২৪ মে যাত্রা শুরু করেছিল। চ্যানেলটি বাংলা ভাষায় বিভিন্ন রকম টিভি অনুষ্ঠানমালা সম্প্রচার করে থাকে। চ্যানেলটি টি সরকার প্রোডাকশনস এর মালিকানাধীন।
শামসুল আলম (অর্থনীতিবিদ)
শামসুল আলম (জন্ম: ১ জানুয়ারি ১৯৫১) একজন বাংলাদেশি অর্থনীতিবিদ, বাংলাদেশ সরকারের বর্তমান পরিকল্পনা প্রতিমন্ত্রী। তিনি সর্বশেষ বাংলাদেশ পরিকল্পনা কমিশনের সদস্য হিসেবে সাধারণ অর্থনীতি বিভাগে সিনিয়র সচিব পদমর্যাদায় দায়িত্ব পালন করেন। তিনি সিলেট কৃষি বিশ্ববিদ্যালয়ের (সিকৃবি) একজন সিন্ডিকেট সদস্য। অর্থনীতিতে বিশেষ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ১৮ জুলাই ২০২১ তিনি বাংলাদেশ সরকারের প্রতিমন্ত্রী হিসেবে শপথ নেন। ২৪ মে ২০২২ সালে তাকে আওয়ামী লীগের উপদেষ্টা পরিষদের সদস্য করা হয়।
প্রারম্ভিক ও শিক্ষা জীবন
শামসুল ১৯৫১ সালের ১ জানুয়ারি চাঁদপুর জেলার মতলব উত্তর উপজেলায় জন্মগ্রহণ করেন। তিনি তৎকালীন পূর্ব পাকিস্তান কৃষি বিশ্ববিদ্যালয় (বর্তমান বাংলাদেশ কৃষি বিশ্ববিদ্যালয়) থেকে ১৯৬৫ সালে কৃষি অর্থনীতিতে স্নাতক ও ১৯৭৩ সালে স্নাতকোত্তর ডিগ্রি লাভ করেন। ১৯৮৩ সালে ব্যাংককের থাম্মাসাট বিশ্ববিদ্যালয় থেকে অর্থনীতিতে স্নাতকোত্তর ও ১৯৯১ সালে ইংল্যান্ডের নিউ ক্যাসেল বিশ্ববিদ্যালয় থেকে একই বিষয়ে পিএইচডি ডিগ্রি লাভ করেন।
কর্মজীবন
২০০৯ সালের ১ জুলাই প্রেষণ ছুটিতে সরকার তাকে পরিকল্পনা কমিশনের সদস্য হিসেবে নিয়োগ প্রদান করে। ২০১৫ সালে কমিশনের সদস্য থাকাবস্থায় তাকে জ্যেষ্ঠ সচিব করা হয়। ২০১৬ সালে অধ্যাপনা থেকে অবসর গ্রহণ করেন। কমিশন সদস্য হিসেবে তার মেয়াদ শেষ হয়ে যাওয়ার পর কয়েকবার তার মেয়াদ বৃদ্ধি করা হয়। সর্বশেষ ২০১৮ সালের ২০ জুন পুনরায় সরকার তাকে তিন বছরের জন্য নিয়োগ প্রদান করে। শামসুল আলম ৩০ জুন ২০২১ সাল সিনিয়র সচিব থেকে অবসর গ্রহণ করেন। ১৬ জুলাই ২০২১ বিভিন্ন সংবাদমাধ্যমের বরাতে শামসুল আলমকে পরিকল্পনা মন্ত্রণালয়ের প্রতিমন্ত্রী হিসেবে নিয়োগের ব্যাপারে ঘোষণা দেয়া হয়।
পরিকল্পনা কমিশনে দায়িত্ব পালনের সময় তিনি ‘বাংলাদেশের প্রথম প্রেক্ষিত পরিকল্পনা’ (২০১০-২০২১) ও ‘ষষ্ঠ পঞ্চবার্ষিক পরিকল্পনা’ (২০১১-২০১৫) প্রণয়ন করেন। তিনি ‘বাংলাদেশ টেকসই উন্নয়ন কৌশলপত্র’ (২০১১-২০২১) ও ‘সামাজিক নিরাপত্তা কৌশলপত্র’ (২০১৫-২০২৫) নীতিমালা প্রণয়নে গুরুত্বপূর্ণ ভূমিকা পালন করেন। তিনি বাংলাদেশে সহস্রাব্দ উন্নয়ন লক্ষ্যমাত্রা (এমডিজি) অর্জন বিষয়ক বেশ কিছু প্রতিবেদন, অধ্যয়ন ও গবষণা গ্রন্থ সরাসরি তত্ত্বাবধান ও সম্পাদনা করেন।
সম্মাননা
২০১৮ সালে সাউথ এশিয়ান নেটওয়ার্ক ফর ইকনোমিক মডেলিং তাকে ইকনোমিস্ট অব ইনফ্লুয়েন্স পুরস্কারে ভূষিত করে। এছাড়াও একই বছর তিনি বাংলাদেশ কৃষি অর্থনীতিবিদ সমিতি স্বর্ণপদক, বাংলাদেশ শিক্ষা পর্যবেক্ষণ সোসাইটি কর্তৃক ‘নজরুল ইসলাম স্মৃতি পদক’ লাভ করেন। ২০২০ সালে অর্থনীতিতে বিশেষ অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক পুরস্কার একুশে পদক প্রদান করে।
নিকোল সাবা
নিকোল সাবা (نيكول سابا; জন্ম ২৬ জুন ১৯৭৪) একজন লেবানীয় গায়ক এবং অভিনেত্রী।
নিউ ইয়র্ক শহর
নিউ ইয়র্ক শহর, যার সরকারী নাম সিটি অফ নিউ ইয়র্ক (City of New York) ও প্রচলিত কথ্য নাম নিউ ইয়র্ক সিটি (New York City), উত্তর-পূর্ব মার্কিন যুক্তরাষ্ট্রের একটি বন্দর শহর। শহরটি উত্তর আমেরিকা মহাদেশে, মার্কিন যুক্তরাষ্ট্রের উত্তর-পূর্ব অঞ্চলে, নিউ ইয়র্ক অঙ্গরাজ্যের দক্ষিণ-পূর্ব কোণে, হাডসন নদী ও ইস্ট নদীর মোহনায়, উত্তর আটলান্টিক মহাসাগরের উপকূলে অবস্থিত। নিউ ইয়র্ক শহর মার্কিন যুক্তরাষ্ট্রের বৃহত্তম ও সবচেয়ে বেশি প্রভাবশালী মহানগরী। শহরটি ম্যানহাটন দ্বীপ, স্ট্যাটেন আইল্যান্ড দ্বীপ, লং আইল্যান্ড দ্বীপটির পশ্চিম অংশ এবং ম্যানহাটনের উত্তরে নিউ ইয়র্ক অঙ্গরাজ্যের মূল ভূখণ্ডের এক চিলতে অংশের উপরে দাঁড়িয়ে আছে। নিউ ইয়র্ক শহরটিতে বহুসংখ্যক আবাসিক ও অনাবাসিক এলাকা রয়েছে এবং এগুলিকে প্রশাসনিকভাবে পাঁচটি প্রশাসনিক অঞ্চল বা "বারো"-তে (Borough) বিভক্ত করা হয়েছে; এগুলি হল ম্যানহাটন, ব্রুকলিন, দ্য ব্রংক্‌স, কুইন্‌স এবং স্ট্যাটেন আইল্যান্ড, যাদের প্রতিটিরই নিজস্ব জীবনধারা রয়েছে। নিউ ইয়র্কের জলবায়ু আর্দ্র উপক্রান্তীয় ধরনের। গড় তাপমাত্রা জানুয়ারি মাসে সর্বনিম্ন শূন্যের নিচে ৩ ডিগ্রি সেলসিয়াস এবং জুলাই-আগস্ট মাসে সর্বোচ্চ ২৯ ডিগ্রি সেলসিয়াস হয়।
মূল নিউ ইয়র্ক শহরের আয়তন । নিউ ইয়র্ক শহরকে ঘিরে অবস্থিত একটি অতিবৃহৎ নগর অঞ্চল কেবল নিউ ইয়র্ক অঙ্গরাজ্যই নয়, দক্ষিণে নিউ জার্সি অঙ্গরাজ্য ও উত্তরে কানেটিকাট অঙ্গরাজ্য পর্যন্তও বিস্তৃত। মূল শহরে প্রায় ৮৬ লক্ষ লোকের বাস। এই শহরের নাগরিকদের ইংরেজিতে "নিউ ইয়র্কার" বলা হয়। নিউ ইয়র্ক শহর মার্কিন যুক্তরাষ্ট্রের সবচেয়ে জনবহুল নগরী। এছাড়া নিউ ইয়র্ক মার্কিন যুক্তরাষ্ট্রের সর্বাধিক জনঘনত্ববিশিষ্ট শহর। নিউ ইয়র্ক আক্ষরিক অর্থেই একটি বিশ্বনগরী; এখানে বহু জাতি-ধর্ম-বর্ণ-গোত্রের অভিবাসী সম্প্রদায় পাশাপাশি বাস করে; শহরের প্রায় ৩৬% অধিবাসীই মার্কিন যুক্তরাষ্ট্রে জন্মগ্রহণ করেনি। শহরের এক এলাকা থেকে আরেক এলাকাতে যাওয়াকে দেশ পরিবর্তনের সাথে তুলনা করা যায়। নিউ ইয়র্কে তেল আভিভের চেয়েও বেশি ইহুদী, ডাবলিনের চেয়েও বেশি আইরিশ, নাপোলির চেয়েও বেশি ইতালীয় আর সান হুয়ানের চেয়েও বেশি পুয়ের্তোরিকান মানুষ আছে। শহরের মানুষ ৮০০রও বেশি ভাষায় কথা বলে। আধুনিক এই নগরীর এক-চতুর্থাংশ মানুষই ধর্মকর্ম করেন না; বাকিদের মধ্যে লাতিনো খ্রিস্টান ক্যাথলিক মতাবলম্বী, কৃষ্ণাঙ্গ খ্রিস্টান প্রোটেস্টান্ট মতাবলম্বী ও ইহুদীরা সবচেয়ে বড় তিনটি ধর্মভিত্তিক সম্প্রদায়।
বিগত দুইশত বছর ধরে নিউ ইয়র্ক মার্কিন যুক্তরাষ্ট্রের সবচেয়ে বড় ও সবচেয়ে সম্পদশালী শহর। শহরটি একসময় নিউ ইয়র্ক অঙ্গরাজ্যের রাজধানী এমনকি সমগ্র মার্কিন যুক্তরাষ্ট্রেরও রাজধানী ছিল। বর্তমানে নিউ ইয়র্ক শহর বিশ্বের শীর্ষস্থানীয় বাণিজ্যিক, অর্থনৈতিক, সাংস্কৃতিক ও শিক্ষা কেন্দ্রগুলির একটি। বিশ্বব্যাপী নিউ ইয়র্ক শহরের রাজনীতি, গণমাধ্যম, বিনোদন ও পোশাকশৈলীরর প্রভাব বিশেষ উল্লেখযোগ্য। জাতিসংঘের সদর দপ্তর এখানে অবস্থিত যার কারণে একে আন্তর্জাতিক কূটনীতির তীর্থস্থান বলা যায়। ডেমোক্র্যাটিক পার্টি নামক রাজনৈতিক দলের সাথে সম্পৃক্ত এরিক অ্যাডামস নিউ ইয়র্ক শহরের বর্তমান নগরপ্রধান বা মেয়র।
মার্কিন জাতির সম্মিলিত সাংস্কৃতিক মানসপটে নিউ ইয়র্ক শহরের প্রভাব অন্য যেকোনও মার্কিন শহরের চেয়ে বেশি। ওয়াল স্ট্রিট বললেই ব্যবসা-বাণিজ্য, ব্রডওয়ে বললেই মঞ্চনাটক, ফিফথ অ্যাভিনিউ বললেই কেনাকাটা, ম্যাডিসন অ্যাভিনিউ বললেই বিজ্ঞাপন শিল্প, গ্রিনিচ ভিলেজ বললেই বোহেমীয় জীবনযাপনের ধারা, সেভেনথ অ্যাভিনিউ বললেই পোশাকশৈলী, ট্যামানি হল বললেই কূটনীতি রাজনীতি আর হারলেম বললেই জ্যাজ সঙ্গীতের আদিযুগ ও আফ্রিকান-মার্কিনীদের জীবনাকাঙ্খার ছবি ভেসে ওঠে।
বিশ্বের চতুষ্কোণ থেকে আগত অভিবাসীদের স্বাগত জানানো স্ট্যাচু অফ লিবার্টি (১৮৮৬) নামক বিশালাকার তাম্রমূর্তিটি শুধু নিউ ইয়র্ক শহরেরই নয়, সমগ্র মার্কিন যুক্তরাষ্ট্রের শান্তি ও স্বাধীনতার মূল্যবোধগুলির প্রতীক। কিন্তু শহরটির মূল প্রতীক হল শহরটি নিজেই। ম্যানহাটনের দক্ষিণতম প্রান্তে লোয়ার ম্যানহাটন নামক এলাকাটিতে বিংশ শতাব্দীর প্রথমার্থে সরু সরু রাস্তার ওপরে ব্যবসায়িক কার্যালয় ধারণ করার জন্য কয়েক ডজন আকাশচুম্বী অট্টালিকা নির্মাণ করা হয়, যাদের মধ্যে আর্ট ডেকো ধাঁচের এম্পায়ার স্টেট বিল্ডিং (১৯৩১) ও ক্রাইসলার বিল্ডিং ভবন দুটি ছিল সবচেয়ে বেশি নজরকাড়া। সাগর থেকে লোয়ার ম্যানহাটনের দিকে তাকালে সারিবদ্ধভাবে দাঁড়ানো এই অট্টালিকার যে গুচ্ছটি চোখে পড়ে, সেই দিগন্ত রূপরেখাটিই নিউ ইয়র্ক শহরের ঐশ্বর্য ও খ্যাতির প্রধান প্রতীক। বিশ শতকের দ্বিতীয়ার্ধে ওয়ার্ল্ড ট্রেড সেন্টার নামক গগনচুম্বী যুগ্ম অট্টালিকাদ্বয় ছিল নিউ ইয়র্ক শহর এবং গোটা মার্কিন যুক্তরাষ্ট্রের অর্থনৈতিক আধিপত্যের প্রতীক। ২০০১ সালের ১১ই সেপ্টেম্বর নিউ ইয়র্ক শহরে আন্তর্জাতিক সন্ত্রাসীরা তাদের বৃহত্তম আক্রমণটি পরিচালনা করে এবং দুইটি বিমান দিয়ে উচ্চশক্তিতে আঘাত করে বিস্ফোরণ ঘটিয়ে ওয়ার্ল্ড ট্রেড সেন্টার ভবনগুলিকে ধ্বংস করে। এই ধ্বংসকাণ্ডে কেবল জানমালের অপরিসীম ক্ষয়ক্ষতিই হয়নি, বরং তা নিউ ইয়র্কবাসী তথা মার্কিনীদের মনেও গভীর ক্ষতের সৃষ্টি করে। বর্তমানে ঐ একই জায়গায় ওয়ান ওয়ার্ল্ড ট্রেড সেন্টার নামের আরও উঁচু একটি ভবন নির্মাণ করা হয়েছে।
নিউ ইয়র্ক শহরের অন্যান্য দর্শনীয় স্থানের মধ্যে রয়েছে সেন্ট্রাল পার্ক নামক বিশাল নাগরিক উদ্যান, বর্ণিল নিয়ন আলোয় আলোকজ্জ্বল টাইমস স্কোয়ার চত্বর ও তার সংলগ্ন ব্রডওয়ে মঞ্চপাড়া, বিশ্বের শীর্ষস্থানীয় শিল্পকলা জাদুঘর মেট্রোপলিটান মিউজিয়াম অফ আর্ট, গুগেনহাইম জাদুঘর, আধুনিক শিল্পকলা জাদুঘর মিউজিয়াম অফ মডার্ন আর্ট, টেলিভিশন স্টুডিও ভবন রকাফেলার সেন্টার, অনুবদ্য স্থাপত্যশৈলীর গ্র্যান্ড সেন্ট্রাল রেল স্টেশন, উচ্চমানের পোশাকশৈলীর দোকান, অভিজাত মার্কার দোকান ও শিল্পকলা চিত্রশালাসমৃদ্ধ সোহো এলাকা, বিজ্ঞান জাদুঘর আমেরিকান মিউজিয়াম অফ ন্যাচারাল হিস্টরি, ত্রিভুজাকৃতির ফ্ল্যাট আয়রন বিল্ডিং, সঙ্গীত ও অন্যান্য শিল্প পরিবেশন কেন্দ্র রেডিও সিটি মিউজিক হল, ব্রংক্স জু নামক চিড়িয়াখানা, ইত্যাদি।
নিউ ইয়র্ক শহরে বাস্কেটবল, মার্কিন ফুটবল, বরফ হকি ও বেসবল খেলার সুপ্রাচীন ঐতিহ্য আছে; এই চারটি ক্রীড়ার জাতীয় পেশাদারী লিগের সদর দফতরগুলি নিউ ইয়র্কেই অবস্থিত এবং এগুলির প্রতিটিতে নিউ ইয়র্ক কমপক্ষে দুইটি করে দল পাঠায়। এছাড়া টেনিসের চারটি প্রধান প্রতিযোগিতার একটি ইউ এস ওপেন নিউ ইয়র্কের কুইন্সে‌ অনুষ্ঠিত হয়। নিউ ইয়র্ক শহরের ম্যারাথন দৌড় প্রতিযোগিতা বিশ্বের বৃহত্তম।
নিউ ইয়র্ক শহরে ১১০টি বিশ্ববিদ্যালয় বা উচ্চশিক্ষা পর্যায়ের মহাবিদ্যালয় আছে। এখানে বিশ্বের বৃহত্তম সরকারী বিদ্যালয় ব্যবস্থাটি অবস্থিত, যাতে ১৭০০টি বিদ্যালয়ে ১১ লক্ষ ছাত্র পড়াশোনা করে। নিউ ইয়র্ক পাবলিক লাইব্রেরি একটি গণগ্রন্থাগার ব্যবস্থা যা বিশ্বের ৩য় বৃহত্তম; এর ৯২টি শাখায় প্রায় ৫ কোটি বই আছে।
নিউ ইয়র্ক শহরের বেশির ভাগ মানুষ গণপরিবহন ব্যবস্থা ব্যবহার করে। এখানে নিউ ইয়র্ক সিটি সাবওয়ে নামে বিশ্বের বৃহত্তম দ্রুতগামী গণপরিবহন ব্যবস্থাটি অবস্থিত; এই পাতাল রেল ব্যবস্থাটি ৪৭২টি স্টেশন নিয়ে গঠিত। শহরটি হাডসন নদীর তলদেশ দিয়ে খননকৃতি প্রায় আড়াই কিলোমিটার দীর্ঘ হল্যান্ড টানেলের মাধ্যমে নিউ জার্সি অঙ্গরাজ্যের সাথে সংযুক্ত। ব্রুকলিন ব্রিজ (১৮৮৩), উইলিয়ামসবার্গ ব্রিজ (১৯০৩), জর্জ ওয়াশিংটন ব্রিজ (১৯৩১) এবং ভেরাজানো-ন্যারোস ব্রিজ (১৯৬৪) নামক সেতুগুলির প্রতিটিই উদ্বোধনের সময় বিশ্বের দীর্ঘতম ঝুলন্ত সেতুর দাবীদার ছিল। জন এফ কেনেডি আন্তর্জাতিক বিমানবন্দরটি উত্তর আমেরিকার ব্যস্ততম বিমানবন্দর। নিউ ইয়র্ক সমুদ্রবন্দরটি সারা বিশ্বের অন্যতম প্রধান বন্দর। এটি বহিরাগতদের উত্তর আমেরিকা মহাদেশে প্রবেশের প্রধানতম প্রবেশদ্বার এবং একই সাথে মার্কিন যুক্তরাষ্ট্র থেকে বিশ্বের মহাসমুদ্রগুলিতে বের হবার প্রধান প্রস্থানপথ।
১৬২৪ সালে ওলন্দাজ প্রজাতন্ত্রের উপনিবেশ স্থাপনকারীরা নিউ ইয়র্কের বর্তমান লোয়ার ম্যানহাটন এলাকাটিতে একটি বাণিজ্যকুঠি স্থাপন করেন, ১৬২৬ সালে যার নাম দেওয়া হয় "নয়া আমস্টারডাম"। ১৬৬৪ সালে নয়া আমস্টারডাম ও তার আশেপাশের অঞ্চলটি ইংরেজদের দখলে চলে আসে। ইংল্যান্ডের রাজা ২য় চার্লস তাঁর ভাই ও ইয়র্কের ডিউক ২য় জেমসকে এই ভূমিগুলি দান করলে এলাকাটির নাম বদলে "নিউ ইয়র্ক" রাখা হয়। ১৭৮৫ থেকে ১৭৯০ সাল পর্যন্ত ৬ বছর নিউ ইয়র্ক মার্কিন যুক্তরাষ্ট্রের রাজধানী ছিল। ১৭৯০ সাল থেকেই এটি দেশটির বৃহত্তম শহর। ১৯শ শতকের শেষভাগে ও ২০ শতকের শুরুর দিকে বহু লক্ষ অভিবাসী নিউ ইয়র্ক বন্দরের মাধ্যমে মার্কিন যুক্তরাষ্ট্রে প্রবেশ করে। ২১শ শতকে এসে নিউ ইয়র্ক উদ্ভাবন ও শিল্পোদ্যোগ, সামাজিক সহনশীলতা, টেকসই পরিবেশ এবং স্বাধীনতা ও সাংস্কৃতিক বৈচিত্র্যের মত ক্ষেত্রগুলিতে বিশ্বের একটি শীর্ষস্থানীয় শহর।
ইতিহাস
ব্রিটিশ শাসনের অধীনে নিউ ইয়র্ক শহরটি বন্দরনগরী হিসেবে প্রভাব অর্জন করে। ১৭৫৪ সালে নিম্ন ম্যানহাটনে ব্রিটেনের রাজা ২য় জর্জের অনুমোদনে কিংস কলেজ নামে একটি শিক্ষা প্রতিষ্ঠান স্থাপিত হয়। এটিই ছিল নিউ ইয়র্কের কলাম্বিয়া বিশ্ববিদ্যালয়ের প্রথম রূপ। মার্কিন বিপ্লবী যুদ্ধের সময় এই শহরে বেশ কিছু ছোটখাটো যুদ্ধ সংঘটিত হয় যেগুলোকে একত্রে বলা হয় নিউ ইয়র্ক ক্যাম্পেইন। মহাদেশীয় কংগ্রেস এই নিউ ইয়র্ক সিটিতেই একসাথে মিলিত হয়েছিল এবং ১৭৮৯ সালে মার্কিন যুক্তরাষ্ট্রের প্রথম রাষ্ট্রপতি মনোনীত করেছিল। প্রথম রাষ্ট্রপতি জর্জ ওয়াশিংটনের অভিষেক হয় এই শহরের ওয়াল স্ট্রিটে স্থাপিত ফেডারেল হলে। ১৭৯০ সাল পর্যন্ত নিউ ইয়র্খ সিটি মার্কিন যুক্তরাষ্ট্রের রাজধানী ছিল।
নগর ও মহানগর এলাকা
নিউ ইয়র্ক ছাড়া যুক্তরাষ্ট্রের অন্যান্য শহরগুলো একটি নির্দিষ্ট কাউন্টির ক্ষুদ্র অঞ্চল জুড়ে অবস্থান করে। কিন্তু নিউ ইয়র্ক শহরটি নিজেই পাঁচটি পৃথক পৃথক কাউন্টি নিয়ে গঠিত। এই কাউন্টিগুলোকে বরো বলা হয়। শহরটি একসময় মূলত ম্যানহাটন বরো নিয়েই গঠিত ছিল যা হাডসন এবং ইস্ট রিভারের মাঝের একটি দ্বীপে জুড়ে অবস্থিত। ১৮৯৮ সালে আশেপাশের বেশ কয়েকটি সম্প্রদায় এই শহরের অন্তর্ভুক্ত হয় যেগুলো অন্য চারটি বরো গঠন করেছে। এগুলো হল: কুইন্‌স, ব্রুকলিন, ব্রঙ্ক্‌স এবং স্ট্যাটেন আইল্যান্ড। একমাত্র ব্রঙ্ক্‌স যুক্তরাষ্ট্রের মূল ভূমিতে অবস্থিত, বাকি চারটি বারো-ই জলবেষ্টিত। ম্যানহাটন এবং স্ট্যাটেন আইল্যান্ড পানি দ্বারা সম্পূর্ণ বেষ্টিত এবং কুইন্‌স ও ব্রুকলিন লং দ্বীপের অন্তর্ভুক্ত।
সেপ্টেম্বর ১১, ২০০১ এর হামলা
শহরটি সেপ্টেম্বর ১১, ২০০১ এর সন্ত্রাসী হামলায় জাতীয় ও মারাত্মকভাবে ক্ষতিগ্রস্ত হয়। ওয়ার্ল্ড ট্রেড সেন্টারের জোড়া টাওয়ারে বিমান আঘাতের প্রেক্ষাপটে প্রায় তিন হাজার ব্যক্তি প্রাণ হারান। ওয়ার্ল্ড ট্রেড সেন্টার এলাকায় নতুন কমপ্লেক্সে ওয়ান ওয়ার্ল্ড ট্রেড সেন্টার, ন্যাশনাল সেপ্টেম্বর ১১ মেমোরিয়াল এন্ড মিউজিয়াম এবং তিনটি অন্যান্য দাপ্তরিক টাওয়ার নির্মাণের ব্যবস্থা করা হয়েছে। তন্মধ্যে প্রথম ভবন নির্মাণের কাজ শেষ হয়েছে এবং ২০১৪ সালে উদ্বোধন করা হবে বলে ধারণা করা হচ্ছে।
সুলতানউদ্দিন আহমদ
সুলতানউদ্দিন আহমদ ছিলেন একজন বাংলাদেশী রাজনীতিবিদ এবং কূটনীতিক যিনি পূর্ব পাকিস্তানের গভর্নর হিসাবে দায়িত্ব পালন করেন।
জন্ম ও প্রাথমিক জীবন
সুলতানউদ্দিন আহমদ ১৯০২ সালে পূর্ব বাংলার নরসিংদীতে জন্মগ্রহণ করেন। ১৯২৬ সালে তিনি ঢাকা বিশ্ববিদ্যালয় থেকে স্নাতক ডিগ্রি অর্জন করেন।
পেশা
সুলতানউদ্দিন আহমদ ১৯২৭ সালে ঢাকায় আইন অনুশীলন শুরু করেন। তিনি ঢাকা বিশ্ববিদ্যালয়ের আইন বিভাগের প্রভাষক ছিলেন। তিনি ঢাকা বিশ্ববিদ্যালয়ের ভারপ্রাপ্ত উপাচার্যও ছিলেন। তিনি পূর্ব পাকিস্তানের পাবলিক প্রসিকিউটরও ছিলেন। তিনি ঢাকা কেন্দ্রীয় সমবায় ব্যাংকের পরিচালক এবং ডেপুটি চেয়ারম্যান ছিলেন এবং চার বছ স্টেট ব্যাঙ্ক অফ পাকিস্তানের পরিচালক ছিলেন।
অটোমেরিস ল্যারা
অটোমেরিস ল্যারা হল স্যাটারনিডাই পরিবারের একটি মথ । এটি ব্রাজিল, ফ্রেঞ্চ গুয়ানা, ভেনিজুয়েলা, কলম্বিয়া, পেরু, বলিভিয়া এবং ইকুয়েডর সহ দক্ষিণ আমেরিকায় পাওয়া যায়।
সুলতানউদ্দিন আহমদ
পেশা
তিনি ছিলেন মুসলিম লীগের সহকারী সম্পাদক। ১৯৪৩ সালে তিনি বেঙ্গল আইনসভায় নির্বাচিত হয়েছিলেন। তিনি ১৯৪৭ অবধি দায়িত্ব পালন করেন। ভারত বিভাগের পর তিনি মিয়ানমারে পাকিস্তানের রাষ্ট্রদূত নিযুক্ত হন। ১৯৫৫ সালের এপ্রিলে তাকে চীনের রাষ্ট্রদূত করা হয়। ২ এপ্রিল ১৯৫৮ সালে তাকে পূর্ব পাকিস্তানের গভর্নর করা হয় এবং ৩ মে শপথ গ্রহণ করেন। জাকির হোসেন তার পরবর্তী রাজ্যপাল হিসাবে নিযুক্ত করা হয়। জানুয়ারী ১৯৫৯ সাল থেকে জানুয়ারী ১৯৬৪ সাল পর্যন্ত তিনি ইন্দোনেশিয়ায় পাকিস্তানের রাষ্ট্রদূতের দায়িত্ব পালন করেন। ১৯৬৪-১৯৬৫ সাল পর্যন্ত তিনি জাতিসংঘের সাধারণ পরিষদে পাকিস্তানের প্রতিনিধি দলের সদস্য ছিলেন।
অটোমেরিস ল্যারা
১৮৫৫ সালে এটি শ্রেণিবিন্যাস করা হয়। এর নামকরণ করেন বিজ্ঞানী ওয়াকার।
সুলতানউদ্দিন আহমদ
মৃত্যু
সুলতানউদ্দিন ১৯৭৭ সালের ৮ই এপ্রিল তার শেষ নিঃশ্বাস ত্যাগ করেন।
মুহিউদ্দিন আল-মাগরিবি
মুহি আল-মিল্লাতু ওয়াদ-দীন ইয়াহইয়া আবু আবদুল্লাহ ইবনে মুহাম্মাদ ইবনে আবি আল-শুকর আল-মাগরিবি আল-আন্দালুসী (আরবি: محي الدين المغربي; মৃত্যু ১২৮৩) ছিলেন একজন মুসলিম আন্দালুসিয়া জ্যোতির্বিজ্ঞানী, ইসলামি স্বর্ণযুগ-এর একজন বিশিষ্ট গণিতবিদ । তিনি মারাগেহ মানমন্দিরের সাথে যুক্ত জ্যোতির্বিজ্ঞানীদের দলের অন্তর্ভুক্ত ছিলেন, বিশেষত নাসির আল-দিন আল-তুসি । জ্যোতির্বিদ্যায়, ইবনে আবি আল-শুকর নিয়মতান্ত্রিক গ্রহ পর্যবেক্ষণের একটি বৃহৎ আকারের প্রকল্প পরিচালনা করেছিলেন, যার ফলে বেশ কিছু নতুন জ্যোতির্বিদ্যার পরামিতি তৈরি হয়েছিল।
মারাগেহ মানমন্দিরে সময়
ইরানে মঙ্গোল ইলখানিদ রাজবংশ দ্বারা প্রতিষ্ঠিত মাগরিব মানমন্দিরে যোগদানের আগে, মুহিউদ্দিন আল-মাগরিবি দামেস্কের রাজা নাসির-এর জন্য কাজ করেছিলেন। এই সম্পর্ক শেষ পর্যন্ত কেটে যায় যখন ১২৫৭ সালে আলেপ্পো অবরোধে মঙ্গোলদের দ্বারা রাজা নিহত হন। এর পরেই মুহিউদ্দিন আল-মাগরিবিকে প্রশংসিত মানমন্দিরে নাসিরুদ্দীন তুসী-এর সাথে কাজ করার জন্য মারাগেহে পাঠানো হয়েছিল, এবং ১২৮৩ সালে তার মৃত্যুর আগ পর্যন্ত তার অসংখ্য পর্যবেক্ষণের উপর কাজ চালিয়ে যান। মানমন্দিরে তার সময়কালে, আল-মাগরিবি দ্বারা পরিচালিত পর্যবেক্ষণের পরিমাণ বিস্তৃত ছিল, মোট আটটি উজ্জ্বল নক্ষত্রকে পর্যবেক্ষণ করা হয়েছিল, যার মধ্যে তিনি প্রাচীন গণনার মধ্যে মানের সাথে তুলনা করার জন্য সংগৃহীত অক্ষাংশ ব্যবহার করেছিলেন। তিনি উপসংহারে এসেছিলেন যে তার অক্ষাংশ এবং প্রাচীনদের মধ্যে পার্থক্য উল্লেখযোগ্য ছিল না এবং যেকোন অসঙ্গতি বাস্তবে পর্যবেক্ষণের কারণে ছিল এবং বিষয়টি নিজেই নয়। মুহিউদ্দিন  আল-মাগরিবির তালখিস আল-মাজেস্ত-এ, তিনি টলেমির আলমাগেস্টের উপর মন্তব্য করেছেন, এর সাথে তার নিজস্ব পর্যবেক্ষণ এবং অনুমান উপস্থাপন করেছেন ।  উদাহরণস্বরূপ, আল-মাগরিবি অনুমান করেছিলেন যে, অগ্রগতি কেবলমাত্র একটি গতিতে ঘটবে যা তার পদ্ধতিগত নাক্ষত্রিক পর্যবেক্ষণ থেকে ৬৬ বছরের জন্য ১° হারে অভিন্ন এবং অবিচ্ছিন্ন ছিল।
জ্যোতির্বিদ্যা
জ্যোতির্বিজ্ঞানের উপর তার প্রসিদ্ধ রচনাগুলির মধ্যে কয়েকটি উল্লেখযোগ্য নিম্নরুপ :
জ্যোতিষশাস্ত্র
ইবনে আবি আল-শুকরের জ্যোতিষশাস্ত্রের কাজগুলি মূলত ভবিষ্যৎ জানাতে ব্যবহৃত রাশিফল ​​এবং গ্রহের সংমিশ্রণে নিবেদিত ছিল।
গণিত
মুহিউদ্দিন আল-মাগরিবি ত্রিকোণমিতি-তে তার কাজের জন্য, মেনেলাউসের উপপাদ্যের বই, সাইনসমূহের গণনা সংক্রান্ত গ্রন্থের জন্য সবচেয়ে বেশি পরিচিত। তিনি ক্লাসিক গ্রীক গাণিতিক কাজের উপর তার ভাষ্যগুলির জন্যও পরিচিত,বিশেষ করে, উপাদানগুলির XV বইতে তার নিয়মিত পলিহেড্রার পরিমাপ সম্পর্কে ভাষ্য ।   ত্রিকোণমিতির উপর তার লেখা "কিছু মৌলিক উপাদান ধারণ করে" ।
মৃত্যু
তিনি ১২৮৩ খ্রিস্টাব্দের জুন মাসে আধুনিক ইরানের মারাগেহে মারা যান
মিশ্রিলাল যাদব
মিশ্রিলাল যাদব বিহারের একজন ভারতীয় রাজনীতিবিদ এবং বিহার বিধানসভার সদস্য। যাদব ২০২০ বিহার বিধানসভা নির্বাচনে বিকাসশীল ইনসান পার্টির সদস্য হিসাবে আলীনগর বিধানসভা কেন্দ্র থেকে জিতেছিলেন।
ঢাকা বিদ্যুৎ বিতরণ কর্তৃপক্ষ
ঢাকা বিদ্যুৎ বিতরণ কর্তৃপক্ষ বা ঢাকা ইলেক্ট্রিক সাপ্লাই অথোরিটি বা ডেসা (DESA) ছিল বাংলাদেশের বিদ্যুৎ, জ্বালানী ও খনিজ সম্পদ মন্ত্রণালয়ের অধীনে প্রতিষ্ঠিত সংস্থা। এই সংস্থা মূলত ঢাকার অভ্যন্তরে বিদ্যুৎ বিতরণ ও সঞ্চালনের দায়িত্বে নিয়োজিত ছিল। ১৯৯০ সালের রাষ্ট্রপতির এক জরুরি অধ্যাদেশ (বিধি-৩৬) বলে এই সংস্থা প্রতিষ্ঠিত হয়। ১৯৯১ সালের ১লা অক্টোবর থেকে এই সংস্থার কার্যক্রম শুরু হয়।
পটভূমি
১৯৭২ সালে বাংলাদেশের প্রথম সরকার, বিদ্যুৎখাতে বিনিয়োগের গতি বাড়ানোর জন্য একটি অধ্যাদেশ জারি করে বাংলাদেশ বিদ্যুৎ উন্নয়ন বোর্ড (বিপিডিবি) তৈরি করে। ১৯৭২ থেকে ১৯৯৫ সাল পর্যন্ত বিপিডিবি দেশের ৪৭৫ মেগাওয়াট থেকে ২৮১৮ মেগাওয়াট বিদ্যুৎ উৎপাদনে সক্ষম হয়েছে এবং তার ২৩০ কেভি এবং ১৩২ কেভি ট্রান্সমিশন নেটওয়ার্ক যথাক্রমে ৪১৯ কিলোমিটার এবং ২৫৬৯ কিলোমিটার।
প্রবীণ দুবে
প্রবীণ দুবে (জন্ম ১ জুলাই ১৯৯৩) হলেন একজন ভারতীয় ক্রিকেটার যিনি ঘরোয়া ক্রিকেটে কর্ণাটকের হয়ে খেলেন। তিনি একজন ডানহাতি ব্যাটসম্যান এবং লেগ ব্রেক গুগলি বোলার। ২০১৬ সালের আইপিএল খেলোয়াড় নিলামে রয়্যাল চ্যালেঞ্জার্স ব্যাঙ্গালোর তাকে ৩৫ লাখে সাইন আপ করেছিল। ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য রয়্যাল চ্যালেঞ্জার্স ব্যাঙ্গালোর দল তাকে  ১০ লাখে কিনেছিল। ২০২০ সালে, দিল্লি ক্যাপিটালস তাদের আহত খেলোয়াড় অমিত মিশ্রের বদলি হিসেবে তাকে নাম দেয়।
হিন্দুধর্ম ও বৌদ্ধধর্ম
হিন্দুধর্ম ও বৌদ্ধধর্মের মধ্যে উত্তর ভারতের গাঙ্গেয় সংস্কৃতির সাধারণ মিল রয়েছে, যা দ্বিতীয় নগরায়নের সময় ৫০০ খ্রিস্টপূর্ব অব্দের সময় সংঘটিত হয়। তাদের একইরকম বিশ্বাস রয়েছে এবং তারা একে অপরের পাশাপাশি অবস্থান করে, পাশাপাশি তাদের মধ্যে পার্থক্যও রয়েছে।
প্রবীণ দুবে
৮ জানুয়ারী ২০১৮ এ কর্ণাটকের হয়ে ২০১৭-১৮ জোনাল টি-টোয়েন্টি লিগে তার টি-টোয়েন্টি অভিষেক হয়। তিনি ১১ জানুয়ারী ২০২০-এ কর্ণাটকের হয়ে ২০১৯-২০ রঞ্জি ট্রফিতে প্রথম-শ্রেণীর ক্রিকেটে অভিষেক করেন। ২৭ বছর বয়সী আনক্যাপড লেগ-স্পিনার প্রভিন দুবেকে অমিত মিশ্রের বদলি হিসেবে নামকরণ করা হয়েছে যিনি আঙুলের চোটের কারণে আইপিএল ২০২০ থেকে বাদ পড়েছিলেন। ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে দিল্লি ক্যাপিটালস তাকে কিনেছিল।
হিন্দুধর্ম ও বৌদ্ধধর্ম
বৌদ্ধধর্ম ভারতীয় উপমহাদেশে গুরুত্ব লাভ করে, কারণ এটি রাজকীয় আদালত দ্বারা সমর্থিত ছিল, কিন্তু গুপ্ত যুগের পর থেকে এর গুরুত্ব কমতে থাকে এবং ১১শ শতাব্দীর দিকে গুনগতভাবে ভারত থেকে হারিয়ে যায়, তবে শুধু কিছু জায়গায় অবশিষ্ট থাকে। ভারতের বাইরে এর অস্তিত্বের বিস্তৃতি বহাল থাকে এবং এটি বর্তমানে বেশ কিছু এশীয় দেশের প্রধান ধর্ম।
হিন্দুধর্ম ও বৌদ্ধধর্ম উত্তর ভারতে উৎপত্তি লাভ করলেও পরবর্তীতে ৫০০ খ্রিস্টপূর্বের সময় এটি এশিয়া জুড়ে বিস্তৃতি লাভ করে।
অটোমেরিস লুইসিয়ানা
অটোমেরিস লুইসিয়ানা বা লুইসিয়ানা আইড সিল্কমোথ হল স্যাটার্নিডে পরিবারের একটি প্রজাতির মথ। এটি উত্তর আমেরিকায় পাওয়া যায়।
অটোমেরিস লুইসিয়ানার জন্য MONA বা Hodges নম্বর হল 7749.1।
ITIS এর ট্যাক্সোনমিক নোট:
ভাটেরা টিলা ঢিবি
ভাটেরা টিলা ঢিবি বাংলাদেশের প্রত্নতাত্ত্বিক স্থানগুলোর মধ্যে অন্যতম। সিলেটে প্রাপ্ত প্রাচীন তাম্রশাসনের একটি এখানে পাওয়া গিয়েছে; যা আনুমানিক খ্রিষ্টীয় একাদশ শতাব্দীর বলে ধারণা করা হয়।
অবস্থান
এই স্থানটি সিলেটের মৌলভীবাজার জেলার কুলাউড়া উপজেলার ভাটেরায় অবস্থিত।
পুরাকীর্তি
এটি বাংলাদেশ সরকারের প্রত্নতাত্ত্বিক অধিদপ্তর কর্তৃক নির্বাচিত ও সংরক্ষণকৃত একটি স্থান। এখানে একটি তাম্রলিপি পাওয়া গিয়েছে যা বাংলাদেশ জাতীয় জাদুঘরে সংরক্ষিত রয়েছে।
মনোহর থানা
মনোহর থানা (Manohar Thana) ভারতের রাজস্থান রাজ্যের ঝালাওয়ার জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মনোহর থানা শহরের জনসংখ্যা হল ৯২২৭ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৮% হল ৬ বছর বা তার কম বয়সী।
মুকেশ কুমার যাদব
মুকেশ কুমার যাদব বিহারের একজন ভারতীয় রাজনীতিবিদ এবং বিহার বিধানসভার সদস্য। যাদব ২০২০ বিহার বিধানসভা নির্বাচনে রাষ্ট্রীয় জনতা দলের সদস্য হিসাবে বাজপাট্টি বিধানসভা কেন্দ্র থেকে জিতেছিলেন।
লেনার্ট গ্রিল
লেনার্ট গ্রিল (Lennart Grill, ; জন্ম: ২৫ জানুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে গোলরক্ষক হিসেবে খেলেন।
জার্মান ফুটবল ক্লাব নাবোলেওবাখের যুব পর্যায়ের হয়ে খেলার মাধ্যমে গ্রিল ফুটবল জগতে প্রবেশ করেছেন এবং পরবর্তীকালে মাইনৎস ০৫ এবং কাইজারস্লাউটার্নের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব কাইজারস্লাউটার্ন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি প্রায় ৩ মৌসুম অতিবাহিত করেছেন; কাইজারস্লাউটার্ন ২-এর হয়ে তিনি ১৫ ম্যাচে অংশগ্রহণ করেছেন। অতঃপর ২০১৮–১৯ মৌসুমে তিনি কাইজারস্লাউটার্নে যোগদান করেছেন। ২০২০–২১ মৌসুমে, তিনি ২ মিলিয়ন ইউরোর বিনিময়ে কাইজারস্লাউটার্ন হতে জার্মান ক্লাব বায়ার লেভারকুজেনে যোগদান করেছেন।
২০১৪ সালে, গ্রিল জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, গ্রিল এপর্যন্ত ১টি শিরোপা জয়লাভ করেছেন, যা তিনি কাইজারস্লাউটার্ন ২-এর হয়ে জয়লাভ করেছেন।
আন্তর্জাতিক ফুটবল
গ্রিল জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৪ সালের ২রা অক্টোবর তারিখে তিনি অস্ট্রিয়া অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় সেমি-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
জলিরপাড় ইউনিয়ন
জলিরপাড় ইউনিয়ন ঢাকা বিভাগের অন্তর্গত গোপালগঞ্জ জেলার মুকসুদপুর উপজেলায় অবস্থিত । ইউনিয়নটি রাজধানী ঢাকা থেকে 92 কিলোমিটার দক্ষিণে এবং গোপালগঞ্জ থেকে 39 কিলোমিটার উত্তরে অবস্থিত। এর জিপিএস অবস্থান 23.21375, 89.96321।
প্রশাসনিক এলাকা ও জনসংখ্যা
আয়তন– ১৪.৭০ বর্গকিঃমিঃ। জনসংখ্যা– ৩০২৮৮ জন। (২০১১সালের আদমশুমারি অনুযায়ী)
গ্রামভিত্তিক লোকসংখ্যা তথ্য সূত্র- আদমশুমারী ২০১১ প্রতিবেদন।
শিক্ষা
শিক্ষার হার : ৪৯%। (২০০১ শিক্ষা জরীপ অনুযায়ী)
শিক্ষা প্রতিষ্ঠান
দর্শনীয় স্থান
নদীঃ একমাত্র নদী মধুমতি বিলরুট ক্যানেল এবং বাকার বিল, চান্দার বিল, চক্কনা বিলসহ অন্যান্য ক্যানেল ও খাল এ ইউনিয়নের দর্শনীয় স্থান।
এক নজরে জলিরপাড় ইউনিয়ন
কালের স্বাক্ষী বহন কারী মুকসুদপুর উপজেলাধীন  জলিরপাড়  ইউনিয়ন। কাল  পরিক্রমায় আজ  ইউনিয়ন  শিক্ষা, সংস্কৃতি, ধর্মীয়  অনুষ্ঠান, খেলা ধুলা  সহ  বিভিন্ন  ক্ষেত্রে  তার   নিজস্ব  স্বকীয়তা   আজ  ও   সমুজ্জ্বল।
ক) নাম– জলিরপাড় ইউনিয়ন পরিষদ।
খ) আয়তন– ১৪.৭০(বর্গকিঃমিঃ)
ঘ) গ্রামের সংখ্যা– ১২টি।
ঙ) মৌজার সংখ্যা– ৫টি।
চ) হাট/বাজার সংখ্যা-৪টি।
ছ) উপজেলা সদর থেকে যোগাযোগ মাধ্যম–বাস/ভ্যান/সিএনজি/রিক্সা।
জ) শিক্ষার হার– ৪৯%। (২০০১ এর শিক্ষা জরীপ অনুযায়ী)
১- সরকারী প্রাথমিক বিদ্যালয়- ০৮টি,
২- বে-সরকারী রেজিঃ প্রাঃ বিদ্যালয়- ০৩টি, ৩-উচ্চ বিদ্যালয়: ৩টি ৪- মন্দির :৫০+টি ৫-মসজিদ:৩ ৬-গির্জাঃ ১২টি
ঝ) বেসরকারী সংস্থাঃ কলিগ্রাম ওয়াই এম সি এ, ব্র্যাক, গ্রামীন ব্যাংক, সিসিডিবি,কারিতাস
ঞ) গুরুত্বর্পূণ ধর্মীয় স্থান- ৫টি।
ট) ঐতিহাসিক/পর্যটন স্থান– নাই।
ঠ) ইউপি ভবন স্থাপন কাল– ৩০/০৪/১৯৯১ইং
ড) নব গঠিত পরিষদের বিবরণ–
৩) মেয়াদ উর্ত্তীনের তারিথ– ০২/০১/২০২৭ইং
ইউনিয়ন পরিষদ জনবল–
১) নির্বাচিতপরিষদসদস্য– ১৩জন।
২) ইউনিয়নপরিষদসচিব– ১জন।
৩) ইউনিয়নগ্রামপুলিশ– ১০জন।
৪)উদ্যোক্তা- ২জন।
৫) হিসাব সহকারী কাম কম্পিউটার অপারেটর  - ০১ জন।
জনপ্রতিনিধি
বর্তমান চেয়ারম্যান- মিহির কান্তি রায়
মোবাইল : ০১৭৬৪৩২৮২৩৫
শিক্ষাগত যোগ্যতা : বিএসসি ইঞ্জিনিয়ারিং প্রাক্তন চেয়ারম্যানগণের তালিকা যোগাযোগ ব্যবস্থা
বাজেট সর্বমোট = আটাশ লক্ষ এক হাজার সাত চল্লিশ টাকা মাত্র।
লিংগালা ভাষা
লিংগালা ভাষা মধ্য আফ্রিকার একটি বান্টু ভাষা-ভিত্তিক ক্রেওল ভাষা। এটি কঙ্গো গণতান্ত্রিক প্রজাতন্ত্র দেশটির উত্তর-পশ্চিমভাগে ও দেশটির রাজধানী কিনশাসা নগরীর দক্ষিণে এবং কঙ্গো প্রজাতন্ত্র দেশটির উত্তরভাগে, বিশেষ করে দেশটির রাজধানী ব্রাজাভিল নগরীর অংশবিশেষে প্রচলিত। এছাড়া ভাষাটি অ্যাঙ্গোলা, মধ্য আফ্রিকান প্রজাতন্ত্র ও দক্ষিণ সুদানের দক্ষিণভাগে অপেক্ষাকৃত কম মাত্রায় প্রচলিত। লিংগালা ১ কোটি ৫০ লক্ষ থেকে ২ কোটি মানুষের মাতৃভাষা ও প্রায় ২ কোটি ৫০ লক্ষ মানুষের দ্বিতীয় ভাষা। ফলে সব মিলিয়ে ভাষাটির মোট বক্তাসংখ্যা ৪ কোটি থেকে সাড়ে ৪ কোটি।
লিংগালা কথাটির অর্থ বাংগালা (নদীর) মানুষের ভাষা। ভাষাটি নাইজার-কঙ্গো ভাষা পরিবারের বেনুয়ে-কঙ্গো শাখার বোবাঙ্গি নামক একটি বান্টু ভাষা থেকে বিবর্তিত হয়েছে। বোবাঙ্গি ভাষাটি কঙ্গো নদী, মালেবো জলাশয় ও উবাঙ্গি নদীর নৌপরিবহনভিত্তিক বণিকদের ভাষা ছিল। খ্রিস্টীয় ধর্মপ্রচারকেরা ও ঔপনিবেশিক শাসকেরা সেনা ও আইনশৃঙ্খলা বাহিনীর মাধ্যমে বোবাঙ্গি ভাষার একটি রূপভেদকে ১৯শ শতকের শেষ দিকে স্থানীয় জনগণের সাথে যোগাযোগের জন্য ব্যবহার করা শুরু করলে লিংগালা ভাষার উদ্ভব ঘটে। আজও লিংগালা ভাষাটি কঙ্গো গণতান্ত্রিক প্রজাতন্ত্রের সেনাবাহিনী ও আইন-শৃঙ্খলা বাহিনীর সাথে সংশ্লিষ্ট একটি ভাষা হিসেবে গণ্য হয়।
মুসলিম লীগের ভাঙ্গন
মুসলিম লীগ মূলত নিখিল ভারত মুসলিম লীগ হিসাবে ব্রিটিশ ভারতে একটি মুসলমানদের প্রতিনিধিত্বকারী রাজনৈতিক দল হিসাবে প্রতিষ্ঠিত হয়েছিল। নিখিল ভারত মুসলিম লীগই ছিল পাকিস্তান আন্দোলনের মূল চালিকা শক্তি যার ফলশ্রুতিতে পাকিস্তান প্রতিষ্ঠিত হয়েছিল। ১৯৪৭ সালে পাকিস্তানের স্বাধীনতার পর এই দলটির মূল উত্তরসূরি হিসেবে আত্মপ্রকাশ করে মুসলিম লীগ (পাকিস্তান)। তবে নিখিল ভারত মুসলিম লীগের ভারতীয় নেতারা ভারতীয় ইউনিয়ন মুসলিম লীগ নামে ভারতে নিখিল ভারত মুসলিম লীগের উত্তরসূরী রাজনৈতিক দল প্রতিষ্ঠা করে। মুসলিম লীগ (পাকিস্তান) প্রায় ১১ বছর ধরে পাকিস্তান শাসন করে। কিন্তু পাকিস্তানে সামরিক আইন জারি হলে জেনারেল আইয়ুব খান মুসলিম লীগ (পাকিস্তান) ভেঙে দেয়। পরবর্তীতে আইয়ুব খান ১৯৬২ সালে মুসলিম লীগের একাংশ নিয়ে মুসলিম লীগের উত্তরসূরি হিসেবে পাকিস্তান মুসলিম লীগ প্রতিষ্ঠা করে। কিন্তু অল্প সময়ের মধ্যেই দলটি কনভেনশন মুসলিম লীগ এবং কাউন্সিল মুসলিম লীগ নামক দুটি দলে বিভক্ত হয়ে যায়। কনভেনশন মুসলিম লীগের নেতৃবৃন্দ জেনারেল আইয়ুব খানের শাসনকে সমর্থন করেছিল অন্যদিকে কাউন্সিল মুসলিম লীগের নেতৃবৃন্দ আইয়ুব বিরোধী হিসেবে আবির্ভূত হয়। কয়েক বছরের মধ্যেই মুসলিম লীগ বহু দলে-উপদলে বিভক্ত হয়ে যায়।
প্রথমদিকে ১৯০৬ সালে ভারতবর্ষের মুসলমানদের রাজনৈতিক স্বার্থ রক্ষার জন্য গঠিত দলটি তাদের জন্য পৃথক স্বাধীন দেশ অর্জনের লড়াইয়ের নেতৃত্ব দিয়েছিল। এর সাফল্য সত্ত্বেও, লীগ দুটি বড় দুর্বলতায় ভুগেছে। একটি করছে সুসংজ্ঞায়িত সামাজিক ও অর্থনৈতিক কর্মসূচির অভাব এবং অন্যটি হচ্ছে একটি শক্তিশালী দলীয় সংস্থার অভাব।
মুসলিম লীগের বিভক্তি
পাকিস্তানে একটি অস্থিতিশীল দলীয় ব্যবস্থা বিদ্যমান। এছাড়াও রাজনৈতিক দলগুলোর মধ্যে রয়েছে বিভিন্ন দলে-উপদলে বিভক্ত হওয়ার প্রবণতা। কারণ পাকিস্তানের মতো বহু-জাতিগত রাষ্ট্রে রাজনৈতিক দলগুলি গণতন্ত্রের চূড়ান্ত বহিঃপ্রকাশের ক্ষেত্রে অভ্যন্তরীণ দ্বন্দ্ব রাজনৈতিকভাবে রাজনৈতিক অস্থিতিশীলতার জন্য দায়ী।
১৯৪৯ সালে বাঙালি জাতীয়তাবাদী হোসেন শহীদ সোহরাওয়ার্দী, মওলানা আবদুল হামিদ খান ভাসানী এবং শামসুল হক দ্বারা তৎকালীন পূর্ব পাকিস্তানের রাজধানী ঢাকায় আওয়ামী মুসলিম লীগ (পরবর্তীতে আওয়ামী লীগ) প্রতিষ্ঠিত হলে মুসলিম লীগে প্রথম বারের মতো ভাঙ্গন ঘটে। পাকিস্তানে মুসলিম লীগের আধিপত্যের বাঙালি বিকল্প হিসাবে আওয়ামী মুসলিম লীগ প্রতিষ্ঠিত হয়েছিল। দলটি পূর্ব পাকিস্তানে দ্রুত জনপ্রিয়তা ও সমর্থন অর্জন করে এবং শেষ পর্যন্ত পশ্চিম পাকিস্তানের সামরিক ও রাজনৈতিক আধিপত্যবাদী চেতনার বিরুদ্ধে সংগ্রামে বাঙালি জাতীয়তাবাদী শক্তির নেতৃত্ব দেয়।
পাকিস্তানের সব রাজনৈতিক দলের মধ্যে মুসলিম লীগের মধ্যেই বিভক্ত হওয়ার প্রবণতা সবচেয়ে বেশি ছিল। এটি এমন একটি দল যার ভাগ্য অনেকাংশেই দলীয় নেতৃত্ব বা জনগণের চেয়ে বাহিরের প্রভাব দ্বারা নিয়ন্ত্রিত হয়েছে। প্রকৃতপক্ষে লীগের ভাঙ্গা-গড়া প্রতিষ্টিত শক্তির কৌশলের একটি গুরুত্বপূর্ণ অঙ্গ ছিল।  সুতরাং আশ্চর্যের বিষয় নয় যে, মুসলিম লীগ বা এর কোন উপদল কেবল ক্ষমতায় থাকলেই ঐক্যবদ্ধ থাকে। ইদানীং আসিফ আলি জারদারির অধীনে পাকিস্তান পিপলস পার্টি অনেক ক্ষেত্রে পুরানো কনভেনশন মুসলিম লীগের মতো হয়ে উঠেছে।
অটোমেরিস মেটজলি
অটোমেরিস মেটজলি হল স্যাটারনিডাই পরিবারের একটি মথ। ১৮৫৩ সালে মথটি বর্ণিত হয়। এর বর্ণনা দেন প্রাণিবিজ্ঞানী সাল্লে। এটি মেক্সিকো থেকে ভেনিজুয়েলা, কলম্বিয়া এবং ইকুয়েডরে পাওয়া যায় এবং ত্রিনিদাদেও পাওয়া যায়। বাম|থাম্ব|200x200পিক্সেল কুয়ারকাস প্রজাতিকে এরা আহার হিসেবে গ্রহণ করে।
সিজারো (কুস্তিগীর)
'''ক্লডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো''' এর সংক্ষিপ্ত রুপ), হলেন সুইশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।
কাস্টাগনলি হচ্ছেন একজন মার্জিত ট্যাগ টিম কুস্তিগীর। তিনি হচ্ছেন ২ বারের আরওএইচ ওয়ার্ল্ড ট্যাগ টিম চ্যাম্পিয়ন (দ্য কিং অফ রেসলিং দলের ক্রিস হিরোর সাথে)। যেখানে তারা দুজনে মিলে সর্বমোট ৩৬৪ দিন উক্ত চ্যাম্পিয়নশীপটিতে রাজত্ব করেছেন, যেটি উক্ত কোম্পানির সবচেয়ে দীর্ঘ রাজত্ব করা চ্যাম্পিয়ন। একই সাথে তিনি হচ্ছেন ৩ বারের ডাব্লিউডাব্লিউই র ট্যাগ টিম চ্যাম্পিয়ন, এর মধ্যে ১ বার তিনি চ্যাম্পিয়নশীপটি জয়লাভ করেছেন টাইসন কিডের সাথে এবং বাকি ২ বার জয়লাভ করেছেন শেইমাসের সাথে। তিনি সুইশ মানি হোল্ডিং দলের সদস্য এরিস এবং ক্রিস হিরোর সাথে বিভিন্ন স্বাধীন সার্কিটের ট্যাগ টিম টাইটেল জয়লাভ করেছেন। তার মধ্যে উল্লেখযোগ্য হলো: জেসিডাব্লিউ ট্যাগ টিম চ্যাম্পিয়নশীপ এবং সিজেডডাব্লিউ ওয়ার্ল্ড ট্যাগ টিম চ্যাম্পিয়নশীপ। কাস্টাগনলি এবং হিরো রেসলিং অবজার্ভার নিউজলেটার দ্বারা আয়োজিত তাদের পাঠকদের ভোট দ্বারা নির্ধারিত ২০১০ সালের শ্রেষ্ঠ ট্যাগ টিমের পুরস্কার লাভ করেন। এছাড়াও তার একক ক্যারিয়ারে তিনি একই রকম সফল। তিনি তার একক ক্যারিয়ারে ১ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন এবং রেসলম্যানিয়া ৩০ এ আয়োজিত আন্দ্রে দ্য জায়ান্ট মেমোরিয়াল ট্রফির উদ্বোধনী বিজয়ী। এছাড়াও তিনি পিডাব্লিউজিতে পিডাব্লিউজি ওয়ার্ল্ড চ্যাম্পিয়নশীপ জয়লাভ করেছেন।
বিশেষত মার্কিন যুক্তরাষ্ট্রে, যখন তিনি ভিলেন চরিত্র চিত্রায়নের সময়, কাস্টাগনলি তার ইউরোপিয়ান ওরিজিনের উপর গুরুত্ব আরোপ করেন, যেটা তার কুস্তি চরিত্রের একটি অংশ। সে সময় তিনি ইউরোপিয়ান আপারকাট ব্যবহারের মাধ্যমে দাবি করেন তিনি একজন উচ্চতর বুদ্ধিসম্পন্ন এবং ফ্যাশন সংবেদনশীল ব্যক্তি।
কাস্টাগনলি পেশাদার কুস্তিতে তার শক্তির জন্য অধিক পরিচিত। ডাব্লিউডাব্লিউই প্রায়শই তাকে সবচেয়ে সেরা এবং সবচেয়ে আন্ডাররেটেড কুস্তিগীর হিসেবে উল্লেখ করে থাকেন। তিনি ২০১৩-২০১৬ পর্যন্ত রেসলিং অবজার্ভার নিউজলেটার দ্বারা স্বীকৃত ৪ বারের সবচেয়ে আন্ডাররেটেড কুস্তিগীর, যেটি একটি বিশ্ব রেকর্ড।
শায়েস্তা খাঁ
শায়েস্তা খান মুঘল আমলে বাংলার একজন বিখ্যাত সুবেদার বা প্রাদেশিক শাসক ছিলেন। তার খ্যাতি মূলত বাংলার সুবাদার হিসাবে। দু'দফায় সর্বমোট ২২ বছর তিনি বাংলা শাসন করেন। তিনি সম্রাট আওরঙ্গজেবের মামা ছিলেন। প্রথমে ১৬৬৪ থেকে ১৬৭৮ সাল এবং দ্বিতীয় বার ১৬৮০ থেকে ১৬৮৮ সাল। তার শাসনামলে ঢাকার ব্যাপক উন্নতি সাধিত হয় এবং এই প্রদেশে মুঘল শাসনের শ্রেষ্ঠ সময় অতিবাহিত হয়। তার শাসনামলে টাকায় ৮ মন চাল পাওয়া যেতো। এর উল্লেখযোগ্য কীর্তিগুলির মধ্যে একটি ছিল মুঘলদের চট্টগ্রাম বিজয়। ১৬৬০ সালে তাকে মারাঠা রাজা ছত্রপতি শিবাজি মহারাজের বিরুদ্ধে সংগ্রামে অংশ নিতে পাঠানো হয়েছিল। যাইহোক, তিনি একটি আশ্চর্যজনক আক্রমণে পরাজিত হন এবং তার একটি পুত্রকে হারান। এরপরে তিনি পুনে ত্যাগ করেন এবং তাঁর শিবিরটি আওরঙ্গবাদে স্থানান্তরিত করেন। ইঙ্গ-মুঘল যুদ্ধে তিনি ইংরেজদের পরাজিত করেছিলেন।।
মারাঠাদের সাথে সংঘর্ষ
১৬৫৯ সালে আওরঙ্গজেবের মুঘল সিংহাসনে অধিষ্ঠিত হওয়ার পর, তিনি শায়েস্তা খানকে দাক্ষিণাত্যের ভাইসরয় হিসাবে প্রেরণ করেছিলেন, যাতে মুঘলরা বিজাপুরের আদিলশাহির সাথে স্বাক্ষরিত চুক্তিটি কার্যকর করতে পারে। এই চুক্তির মাধ্যমে আদিলশাহি পূর্বে আহমাদনগর সালতানাত থেকে দখল করা অঞ্চলটি মুঘলদের কাছে হস্তান্তর করেছিল। যাইহোক, এই অঞ্চলটি মারাঠা শাসক, শিবাজী দ্বারাও তীব্রভাবে প্রতিদ্বন্দ্বিতা করা হয়েছিল, যিনি ১৬৫৯ সালে আদিলশাহি জেনারেল আফজল খানকে হত্যার পরে খ্যাতি অর্জন করেছিলেন।
১৬৬০ খ্রিষ্টাব্দে দাক্ষিণ্যাতের শিবাজীকে পরাস্ত করার জন্য শায়েস্তা খাঁকে নিযুক্ত করেন আওরঙ্গজেব। শায়েস্তা খাঁ পুনেতে তাবু স্থাপন করেন এবং কঠোর নিরাপত্তা বেষ্টিত মহলে প্রবেশ করেন। পুনে শহরে কোন মারাঠা ব্যক্তির প্রবেশাধিকার ছিল না। একদিন একটি বিবাহ অনুষ্ঠানের জন্য উৎসব পালনের উদ্দেশ্যে বিশেষ অনুমতি গ্রহণ করে শিবাজী এবং তার বাহিনী বরপক্ষ সেজে পুনেতে প্রবেশ করে। রক্ষীদের হত্যা করার পর দেওয়াল ভেঙ্গে তারা ঘরে প্রবেশ করে। শিবাজী নিজেই শায়েস্তা খাঁর মুখোমুখি হন এবং শিবাজীর তরবারির আঘাতে তার বৃদ্ধাঙ্গুলসহ তিনটি আঙ্গুল কেঁটে যায় এবং এর পরিণামে তার সংজ্ঞা হারিয়ে যায়। শায়েস্তা খাঁকে পরবর্তীতে উদ্ধার করে একটি নিরাপদ স্থানে পৌছে দেন তার অধীনস্থ কর্মীরা। পুনের ঘটনায় বিক্ষুব্ধ হয়ে আওরঙ্গজেব শায়েস্তা খাঁকে দুরবর্তী স্থান বাংলায় প্রেরণ করেন।
আরকানদের বিরুদ্ধে পদক্ষেপ
বাংলায় আগমনের ফলে শায়েস্তা খাঁকে দুর পাহাড়ী বিদ্রোহী উপজাতীয়দের দমন করতে দেখা যায়। শায়েস্তা খা আরাকান রাজাকে প্রচণ্ড হুমকি হিসেবে গণ্য করেছিলেন কেননা তারা সেনা ও নৌ শক্তিতে সমৃদ্ধ ছিল। তিনি তৎক্ষণাত মুঘল নৌ-বাহিনীর উন্নয়ন শুরু করেন। এক বছরে নৌ-বহরের সংখ্যা প্রায় ৩০০ পৌছে। তিনি ডাচ ইস্ট ইণ্ডিয়া কোম্পানি ও সেই সাথে পর্তুগালের সমর্থন অর্জনের জন্য কূটনৈতিক প্রচেষ্টা চালান। ডাচ্ সেনাবাহিনীর প্রত্যক্ষ সহযোগিতায় শায়েস্তা খাঁর সেনাপতি মজলিস খাঁ আরাকানদের দখলে থাকা সন্দ্বীপ আক্রমণে মুঘলদের নেতৃত্ব দেন। আরাকান ও পর্তুগিজদের মধ্যস্থ দ্বন্দ্বের ফলশ্রুতিতে শায়েস্তা খাঁ এক উল্লেখযোগ্য সুবিধা লাভ করেন। ১৬৬৫ এর ডিসেম্বরে শায়েস্তা খাঁ এক গুরুত্বপূর্ণ সেনা প্রচারণা চালু করেন চট্টগ্রামের বিরুদ্ধে, চট্টগ্রাম তখন ছিল আরাকানদের রাজধানী। সেখানে সাগরে এবং পরবর্তীতে কর্ণফুলীতে প্রচণ্ড নৌ-যুদ্ধ হয়, যাতে পর্তুগিজদের সহায়তায় মুঘলরা জয় লাভ করে। যুদ্ধে হেরে গিয়ে আরাকানী নৌবাহিনীর কিছু সৈন্য পালিয়ে যায় এবং কিছু দুর্গে আশ্রয় গ্রহণ করে। কিন্তু দুর্গটি ১৬৬৬ সালের ২৬শে জানুয়ারি শায়েস্তা খাঁ দখল করেন। সেই সাথে কুচবিহার ও কামপূরায় মুঘল সাম্রাজ্য পুনঃপ্রতিষ্ঠা করেন।
বাংলার গভর্নর
আরাকানদের বিরুদ্ধে জয়ের পর তিনি কয়েক হাজার কৃষকদের মুক্তি দানের নির্দেশ দেন। গভর্নর হিসেবে তিনি ইউরোপ, দক্ষিণ পূর্ব এশীয় ও ভারতের সাথে সম্পর্ক উন্নয়ন করেন। তিনি ইউরোপীয়দের সাথে ব্যবসায়িক সম্পর্ক উন্নয়নের মাধ্যমে তার অবস্থান সুসংহত করেন।
কীর্তি
শেষ সময়ে শায়েস্তা খাঁ ঢাকা ছেড়ে দিল্লিতে ফিরে যান। যাবার আগে তিনি ঢাকাকে স্থানীয় বাণিজ্য, রাজনীতি ও সাংস্কৃতিক কেন্দ্র হিসেবে প্রতিষ্ঠিত করে যান। তার কল্যাণে ঢাকা একটি ছোট দাপ্তরিক কেন্দ্র থেকে বৃহৎ ও উন্নত শহরে পরিণত হয়। শয়েস্তা খাঁ মসজিদটি তার তৈরি একটি সুবৃহৎ কীর্তি যা তার প্রাসাদ সমতলে তৈরি করা হয়েছিল। বাংলা ও মুঘল স্থাপত্য কীর্তির মিশ্রণে তৈরি এই ঐতিহাসিক পুরাকীর্তিটি বর্তমানে বাংলাদেশ সরকার কর্তৃক সংরক্ষিত হয়েছে।
শায়েস্তা খাঁ নির্মিত স্থাপত্য
ঢাকার লালবাগে শায়েস্তা খাঁর সদর দপ্তর ছিল। পুরনো ঢাকার বিভিন্ন স্থানে তার নির্মিত স্থাপত্য তার স্থাপত্যপ্রীতির পরিচায়ক।
গ্রেনাডা ফুটবল অ্যাসোসিয়েশন
গ্রেনাডা ফুটবল অ্যাসোসিয়েশন (Grenada Football Association; এছাড়াও সংক্ষেপে জিএফএ নামে পরিচিত) হচ্ছে গ্রেনাডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৪ সালে প্রতিষ্ঠিত হয়েছে। এটি প্রতিষ্ঠার ৫৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গ্রেনাডার রাজধানী সেন্ট জর্জ'সে অবস্থিত।
এই সংস্থাটি গ্রেনাডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএ প্রিমিয়ার লীগ, জিএফএ প্রথম বিভাগ এবং জিএফএ সুপার নকআউট কাপের মতো প্রতিযোগিতার সকল কার্যক্রম পরিচালনা করে। বর্তমানে গ্রেনাডা ফুটবল অ্যাসোসিয়েশনের সভাপতির দায়িত্ব পালন করছেন চেনি জোসেফ এবং সাধারণ সম্পাদকের দায়িত্ব পালন করছেন কেন মার্টিন-ওয়াইটম্যান।
কুবার পেডি
thumb|কুবার পেডি শহর thumb|ভূগর্বস্থ গির্জা কুবার পেডি অস্ট্রেলিয়ার অ্যাডিলেড থেকে ৮৪৬ কিলোমিটার উত্তর পশ্চিমাঞ্চলের মরুভূমিতে অবস্থিত একটি ছোট শহর। কুবার পেডি শব্দ দুটি এসেছে স্থানীয় নাম কুপা পিটি থেকে যার বাংলা অর্থ সাদা মানুষের গর্ত।
২০১১ সালের আদমশুমারি অনুযায়ী এই শহরের জনসংখ্যা ১৬৯৫ জন (৯৫৩ জন পুরুষ, ৭৪২ জন নারী এবং অন্যান্য ২৭৪ জন)। এই শহরকে একসময় উপল পাথরের শহর বলা হত। বর্তমানে এই শহরের লোকজন মাটির তলায় বসবাস করে বলে একে ভূগর্ভস্থ নগরীও বলা হয়। রেস্তোরাঁ, বইয়ের দোকান, গির্জা, বিনোদন কেন্দ্র, ক্লাব, ব্যাংক, আর্ট গ্যালারি, মার্কেট কমপ্লেক্স সব কিছুই মাটির নিচে অবস্থিত। এটিই পৃথিবীর একমাত্র ভূগর্ভস্থ গরী। ১৯১৫ সালের ১ ফেব্রুয়ারি এখানে প্রথম উপল পাথর পাওয়া যায় তখন থেকেই এখান থেকে পৃথিবীর অনেক জায়গায় খুব উন্নত মানের উপল পাঠানো হচ্ছে। এছাড়া বর্তমানে এটি পর্যটকদেরও অগ্রহরে কেন্দ্রবিন্দু। এখানে প্রায় ৬০ টি উপল তোলার খনি রয়েছে যা পৃথিবীর সর্ববৃহৎ উপল উত্তলোনের জায়গা হিসেবে পরিচিত।
খেলা
দিনের তাপমাত্রা অত্যধিক হওয়ায় কুবার পেডির লোকজন রাতের বেলা গল্ফ খেলে থাকে। শহরে একটি ফুটবল ক্লাবও আছে।
শহর নিয়ে চলচ্চিত্র
শহরের অন্যন্য বৈশিষ্ঠের জন্য এটি চলচ্চিত্র নির্মাতাদেরও আকৃষ্ঠ করেছে। ২০০৬ সালে এই শহরকে নিয়ে তৈরি হয় উপল ড্রিমস নামে একটি চলচ্চিত্র। এছাড়া ১৯৯১ সালের আনটিল দ্য এন্ড অফ দ্য ওয়ার্ল্ড, ১৯৯৪ সালের দি অ্যাডভেঞ্চার অফ প্রিসকিল্লা কুইন অফ দ্য ডেজার্ট। ডিসকভারি চ্যানেল এ ২৯ সেপ্টেমবার, ২০১২ সালে এই শহর নিয়ে একটি পর্ব প্রচার করা হয়।
আবহাওয়া
কুবার পেডির অবস্থান মরূভুমির কাছে হওয়ায় দিনের বেলা এখানে তাপমাত্রা থাকে ৫০ ডিগ্রি সেলসিয়াস আবার রাতে থাকে প্রচন্ড ঠান্ডা।
জাক রগ
জাক রগ, কাউন্ট রগ (Jacques Rogge); ; (জন্ম: ২ মে, ১৯৪২) বেলজিয়ামের ক্রীড়া অধিকর্তা হিসেবে পরিচিত ব্যক্তিত্ব। তিনি আন্তর্জাতিক অলিম্পিক কমিটির ৮ম সভাপতি হিসেবে দায়িত্ব পালন করেছেন।
ব্যক্তিগত জীবন
গেন্টে জন্মগ্রহণকারী রগ পেশাদার অর্থোপেডিক সার্জন হিসেবে পরিচিত। তিনি গেন্ট বিশ্ববিদ্যালয়ে পড়াশোনা করেন। ১৯৬৮, ১৯৭২ এবং ১৯৭৬ সালের গ্রীষ্মকালীন অলিম্পিকসে ইয়াচিং ইভেন্টে প্রতিদ্বন্দ্বিতা করেছিলেন তিনি। এছাড়াও, বেলজিয়াম জাতীয় রাগবি ইউনিয়ন দলের পক্ষ হয়ে রাগবি খেলায় অংশগ্রহণ করেন।
১৯৮৯ থেকে ১৯৯২ সাল পর্যন্ত বেলজিয়াম অলিম্পিক কমিটি এবং ১৯৮৯ থেকে ২০০১ সাল পর্যন্ত ইউরোপিয়ান অলিম্পিক কমিটির সভাপতির দায়িত্ব নিষ্ঠার সাথে পালন করেন। ১৯৯১ সালে আন্তর্জাতিক অলিম্পিক কমিটি বা আইওসি'র সদস্য নির্বাচিত হন। পরবর্তীতে ১৯৯৮ সালে আইওসি'র নির্বাহী পরিষদে যোগদান করেন।
আইওসি সভাপতি
১৬ জুলাই, ২০০১ সালে মস্কোয় অনুষ্ঠিত আইওসি'র ১১২তম সভায় পরবর্তী সভাপতি হিসেবে নির্বাচিত হন। তিনি ১৯৮০ সাল থেকে দায়িত্বরত মার্কুয়েজ দ্য সামারাঞ্চের স্থলাভিষিক্ত হন।